Diari Oficial de la Generalitat Valenciana


Sumari del DOGV 9834, del 23-04-2024 (2024/3029)

Anunci de la consulta pública prèvia del projecte d'orde de la Conselleria d'Innovació, Indústria, Comerç i Turisme, per la qual es modifica parcialment l'Orde 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'I+D i innovació empresarial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9834

Data del DOGV
:   23-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/3029


Data del document
:   05-04-2024

Organisme emissor
:   Institut Valencià de Competitivitat Empresarial

Tipus de document
:   Anunci

Descriptors 

:   * Institut Valencià de Competitivitat Empresarial

Anunci de la consulta pública prèvia del projecte d'orde de la Conselleria d'Innovació, Indústria, Comerç i Turisme, per la qual es modifica parcialment l'Orde 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'I+D i innovació empresarial. [2024/3029]  
  
  
En compliment del que disposen els articles 133.1 de la Llei 39/2015, d'1 d'octubre, del procediment administratiu comú de les administracions públiques, 15.2 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana i 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es planteja una consulta pública abans de la modificació parcial de l'Orde 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'I+D i innovació empresarial, amb la finalitat d'obindre l'opinió de les persones i les organitzacions potencialment afectades, tenint en compte l'impacte que pot tindre este text.  
A continuació es descriuen els problemes que es pretenen resoldre amb esta iniciativa reguladora, les raons de la seua necessitat i l'oportunitat de la seua aprovació, els objectius que es pretenen aconseguir i una anàlisi d'altres possibles alternatives (tant de tipus normatiu com d'una altra naturalesa) per a donar solució a la problemàtica detectada. Les aportacions i les opinions referides al projecte es realitzaran en el termini abans esmentat a través del portal de participació ciutadana de la Generalitat GVA Participa, apartat Legislació col·laborativa, l'enllaç del qual és: https://gvaparticipa.gva.es/legislation/processes. També podran presentar-se a través de l'adreça de correu electrònic: departamento\_zsfferyf@mtdth.rwu.ot  
  
València, 5 d'abril de 2024.- El secretari autonòmic d'Indústria, Comerç i Consum (p. s. de la Direcció General de l'IVACE, R 27.10.2023, de la presidenta de l'IVACE): Felipe Javier Carrasco Torres.  
  
Antecedents  
Orde 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes en matèria d'I+D i innovació empresarial per l'Institut Valencià de Competitivitat Empresarial, IVACE (DOGV 7927, 29.11.2016), modificada per l'Orde 17/2018, de 23 d'octubre, de la Conselleria d'Economia Sostenible, Sectors Productius, Comerç i Treball (DOGV 8410, 25.10.2018) i per l'Orde 11/2022, de 13 d'octubre, de la Conselleria d'Economia Sostenible, Sectors Productius, Comerç i Treball (DOGV 9450, 17.10.2022).  
  
  
Problemes que es pretenen solucionar amb la nova norma.  
La modificació de les bases reguladores perseguix actualitzar els programes d'innovació, especialment els relacionats amb les tecnologies de la informació i la transformació digital de les empreses. A més, adaptar-se al nou Reglament de minimis, que va entrar en vigor l'1 de gener de 2024.  
D'altra banda, l'execució d'algunes convocatòries ha sigut inferior al previst pel fet que les condicions d'altres ajudes autonòmiques, nacionals i europees han pogut resultar més atractives, en termes d'intensitat o requisits, per a les potencials empreses beneficiàries.  
  
Necessitat i oportunitat de la seua aprovació  
Durant el temps de vigència de les bases reguladores s'han identificat possibles millores que podrien redundar en una major eficàcia i impacte de les ajudes previstes:  
1. A conseqüència de la publicació del Reglament (UE) 2831/2023, de la Comissió, de 13 de desembre de 2023, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis i relatiu a l'abast de l'apartat 1 de l'article 7 Disposició transitòria de l'esmentat reglament respecte a les convocatòries publicades per l'Àrea d'Empreses i Associacions recentment, resulta convenient per seguretat jurídica una modificació de les bases reguladores.  
2. A la vista de la importància que té per a la digitalització de les pimes poder comptar amb major suport per als seus projectes d'implantació de solucions innovadores basades en la incorporació i assimilació de tecnologies digitals i considerant, a més, la component innovadora dels projectes esmentats, resulta necessari equiparar les intensitats d'ajuda del programa DIGITALITZA-CV a les aplicades en el programa INNOVA-CV.  
3. Per a l'actuació subvencionable INNOVATeiC-CV del programa INNOVA-CV en la qual es recolza el desenvolupament de projectes innovadors basats en les tecnologies de l'electrònica, informació i comunicacions, es pretén ampliar l'espectre de potencials empreses beneficiàries (empreses intensives en coneixement en les quals la seua activitat investigadora inicial generalment la duen a terme els mateixos socis promotors) en eliminar el requisit que també les empreses innovadores amb una antiguitat inferior a 5 anys hagen de comptar necessàriament amb 2 persones treballadores per compte d'altri.  
4. A fi de facilitar que les empreses beneficiàries puguen abordar en millors condicions la preparació dels comptes justificatius de subvenció basats en l'aportació d'informe d'auditor ROAC, es preveu que la despesa derivada de l'informe de revisió del compte justificatiu realitzat per un auditor de comptes siga subvencionable fins a una quantia màxima que es puga precisar en les respectives convocatòries.  
  
Objectius de la norma  
Són objectius de la norma regular els requisits i condicions d'accés a les ajudes que es convocaran per l'IVACE en matèria d'I+D i innovació empresarial per a aconseguir la màxima eficàcia i impacte.  
  
Possibles solucions alternatives reguladores i no reguladores  
Actualment no existix una altra possible solució ni alternativa reguladora i no reguladora.